**КРИТЕРИЈУМИ ЗА ОЦЕЊИВАЊЕ УЧЕНИКА II-IV РАЗРЕДА ИЗ ЕНГЛЕСКОГ**

 **ЈЕЗИКА**

Бројчана оцена из енглеског језика, у току школске године, утврђује се на основу остварености исхода, самосталности и ангажовања ученика.

Оцену одличан (5) добија ученик који:

* у потпуности разуме, изговара, чита, пише, израђује диктате и повезује већ научено са новим облицима;
* самостално ствара и континуирано проширује употребу научених речи и фраза кроз кратке реченице;
* самостално групише мањи низ самосталних реченица у кратак текст;
* повезивањем чињеница и појмова самостално описује слике и ситуације извођењем логичких закључака и тако развија критичко и стваралачко расуђивање;
* потпуно самостално и са лакоћом репродукује песмице, брзалице и једноставне дијалоге и активно учествује у изради задатих вежбања из уџбеника и радне свеске на часу и код куће

Оцену врло добар (4) добија ученик који:

* у великој мери разуме, изговара, чита, пише, израђује диктате и повезује већ научено са новим облицима;
* у већој мери самостално ствара и континуирано проширује употребу научених речи и фраза кроз кратке реченице;
* показује велику самосталност у груписању мањих низова самосталних реченица у кратак текст;
* повезивањем чињеница и појмова углавном самостално описује слике и ситуације извођењем логичких закључака и тако развија критичко и стваралачко расуђивање;
* самостално и без тешкоћа репродукује песмице, брзалице и једноставне дијалоге и активно учествује у изради задатих вежбања из уџбеника и радне свеске на часу и код куће

 Оцену добар (3) добија ученик који;

* у знатној мери разуме, изговара, чита, пише, израђује диктате и повезује већ научено са новим облицима;
* у довољној мери самостално ствара и континуирано проширује употребу научених речи и фраза кроз кратке реченице;
* показује делимичан степен самосталности у груписању мањих низова самосталних реченица у кратак текст;
* повезивањем чињеница и појмова већим делом описује слике и ситуације извођењем логичких закључака;
* показује делимичан степен самосталности у репродуковању песмица, брзалица и једноставних дијалога и активној изради задатих вежбања из уџбеника и радне свеске на часу и код куће

Оцену довољан (2) добија ученик који;

* у мањој мери разуме, чита, пише, израђује диктате, изговара и повезује већ научено са новим облицима;
* у недовољној мери самостално ствара и проширује употребу научених речи и фраза кроз кратке реченице;
* понекад самостално описује слике или ситуације једном речи или кратком фразом;
* показује мањи степен активности у репродуковању песмица, брзалица и једноставних дијалога и изради задатих вежбања из уџбеника и радне свеске на часу и код куће;

 Оцену недовољан (1) добија ученик који;

* не показује интересовање и вољу за разумевање, изговор, читања, писање, репродукцију и примену градива;
* речи, фразе и кратке реченице нису на нивоу препознавања;
* не изводи закључке на основу слика и ситуација;
* не показује интересовање за репродуковање песмица, брзалица, речи, фраза и кратких реченица и не ангажује се у изради задатих вежбања из уџбеника и радне свеске на часу и код куће;

КРИТЕРИЈУМ ЗА ОЦЕЊИВАЊЕ ПИСМЕНИХ ВЕЖБИ

ОДЛИЧНА ОЦЕНА 85% – 100%

ВРЛО ДОБРА 0ЦЕНА 70% – 84%

ДОБРА ОЦЕНА 55% – 69%

ДОВОЉНА ОЦЕНА 30% – 54%

НЕДОВОЉНА ОЦЕНА 0 – 29%

Закључна оцена је аритметичка средина две оцене стечене на усменом, активностима и ангажовању на часу и код куће, као и две оцене на контролним вежбама у току полугодишта.

Ангажовање и знање свих ученика описује се и формативним оцењивањем кроз белешке наставника и у електронском дневнику на крају сваког класификационог периода.

Наставнице, Мирјана Ивезић, Марица Човић